Изгледа да су и западнопонтијски градови морали признати власт персијског цара. Херодот каже да је крајем 6. века п. н. е., за време Даријевог скитског похода, његова флота свраћала у луке на западној обали Црног мора. Истина, та потчињеност није трајала дуго. Већ 499–493. п. н. е. Месембрија служи као уточиште Византијцима и Калхедонцима који су се дигли против Персијанаца и персијске флоте упућене да их умири. Да ли су у том јонском устанку учествовали градови јужног Понта, засад остаје неразјашњено.